Krtola
Krtola, gomolj ili tuber  je tip metamorfoze stabla ili korena, na osnovu čega se i dele na stablove i korenske krtole.

Stablove krtole 

Stablove krtole nastaju intenzivnim primarnim ili sekundarnim debljanjem hipokotila (prave stablove krtole), ili se razvijaju iz jedne ili više internodija izdanka. Najčešće funkcije krtola su skladištenje rezervnih materija (prvenstveno skroba), preživljaanje nepovoljnih uslova sredine i razmnožavanje.

Prave stablove krtole se razvijaju kod pojedinih jednogodišnjih (ciklama) i dvogodišnjih biljaka (rotkvica, cvekla). Krtola koja nastaje od internodija stabla može se uočiti kod kelerabe.

Krtole krompira nastaju na krajevima plagiotropnih podzemnih internodija (stolona, vreža) a služe za skladištenje skroba i razmnožavanje.

Korenske krtole 
Korenske krtole nastaju zadebljavanjem lateralnih korenova i zadržavaju njihove anatomske karakteristike (prisustvo korenske kape, nepostojanje lisnih zametaka).

Literatura 
 Strasburger E, Noll F, Schenck H, Schimper AF, Ziegler H, von Denffer D, Devidé Z. 1988. Udžbenik botanike za više škole — Morfologija i fiziologija. Školska knjiga: Zagreb.

Spoljašnje veze 

 Cook's Thesaurus has a good inventory of tuber varieties.

Biljni organi